ORDE do 30 de marzo de 2010 pola que se lle dá publicidade ao acordo polo que se resolve a encomenda de xestión ao Instituto Galego de Seguridade e Saúde Laboral do desenvolvemento material das actividades relacionadas coa tramitación de expedientes e o rexistro de datos relativos a exencións de auditorías en aplicación do Real decreto 39/1997, do 17 de xaneiro, polo que se aproba o Regulamento dos servizos de prevención.
CONSELLERÍA DE TRABALLO E BENESTAR — III. OUTRAS DISPOSICIÓNS — 22/04/2010

Para os efectos previstos no artigo 15.3º da Lei 30/1992, do 26 de novembro, de réxime xurídico das administracións públicas e do procedemento administrativo común, acórdase dar publicidade ao acordo entre a Consellería de Traballo e Benestar e o Instituto Galego de Seguridade e Saúde Laboral polo que se resolve a encomenda de xestión ao Instituto Galego de Seguridade e Saúde Laboral do desenvolvemento material das actividades relacionadas coa tramitación de expedientes e rexistro de datos relativos a exencións de auditorías en aplicación do Real decreto 39/1997, do 17 de xaneiro, polo que se aproba o Regulamento dos servizos de prevención, e que se recolle no anexo a esta orde.
Santiago de Compostela, 30 de marzo de 2010.
Beatriz Mato Otero
Conselleira de Traballo e Benestar
ANEXO
Acordo polo que se resolve a encomenda de xestión ao Instituto Galego de Seguridade e Saúde Laboral do desenvolvemento material das actividades relacionadas coa tramitación de expedientes e o rexistro de datos relativos a exencións de auditorías en aplicación do Real decreto 39/1997, do 17 de xaneiro, polo que se aproba o Regulamento dos servizos de prevención.
Santiago de Compostela, 30 de marzo de 2010.
Dunha parte, Beatriz Mato Otero, conselleira de Traballo e Benestar, en nome e representación da consellería en virtude do Decreto 81/2009, do 19 de abril, do seu nomeamento, e intervindo no exercicio das facultades que lle confire o artigo 34 da Lei 1/1983, do 22 de febreiro, reguladora da Xunta e da súa presidencia.
E, doutra parte Mª Adela Quinzá-Torroja García, directora do Instituto Galego de Seguridade e Saúde Laboral (ISSGA), en nome e representación deste, en virtude do Decreto 361/2009, do 30 de xullo, do seu nomeamento e intervindo no exercicio das facultades que lle confire o artigo 3 do Decreto 130/2008, do 19 de xuño, polo que se establece a estrutura orgánica e funcional do Instituto Galego de Seguridade e Saúde Laboral.
MANIFESTAN:
O Real decreto 39/1997, do 17 de xaneiro, polo que se aproba o Regulamento dos servizos de prevención no seu artigo 29, parágrafos 3º e 4º, regula as condicións das exencións de auditorías, o seu procedemento de notificacións polas empresas e a resposta da autoridade laboral.
Por acordo entre a Consellería de Traballo e o Instituto Galego de Seguridade e Saúde Laboral do 16 de febreiro de 2009, publicado no DOG no 16-3-2009, encomendouse ao ISSGA o desenvolvemento material das actividades relacionadas coa tramitación de expedientes e rexistro de datos relativos á exención de auditorías.
Na cláusula terceira do citado acordo, conforme o artigo 15.2º da Lei 30/1992, do 26 de novembro, de réxime xurídico das administracións públicas e do procedemento administrativo común, establécese que a encomenda de xestión ao ISSGA non supón a cesión da titularidade das competencias que ten atribuídas a autoridade laboral nin dos elementos sustantivos do seu exercicio.
O procedemento de exención de auditorías estase a tramitar nos centros provinciais de seguridade e saúde laboral, dependentes do Instituto Galego de Seguridade e Saúde Laboral.
No momento actual considérase conveniente centralizar o procedemento de exención de auditorías no Servizo de Seguridade e Saúde Laboral da Dirección Xeral de Relacións Laborais.
Por todo o exposto, acordan:
Resolver a encomenda de xestión acordada no 16 de febreiro de 2009 pola que se encomendaba ao Instituto Galego de Seguridade e Saúde Laboral o desenvolvemento material de diferentes actividades relacionadas coa tramitación de expedientes e o rexistro de datos en aplicación do Real decreto 39/1997, do 17 de xaneiro, polo que se aproba o Regulamento dos servizos de prevención.
E, en proba de conformidade con canto antecede, asinan este convenio na data e lugar arriba indicados.
Beatriz Mato Otero, conselleira de Traballo e Benestar. Adela Quinzá-Torroja García, directora do Instituto Galego de Seguridade e Saúde Laboral.